English: Diolch, Delyth. I share your enthusiasm for it. I haven't been lucky enough to see one of the bees yet, but I've tried a couple of times. I've certainly seen pictures and videos, but not yet in person, so I'm looking forward to that. The reason for bringing this forward today is because what we're looking to see if we can develop is a long-term sustainable management vehicle for areas such as the Gwent levels. Clearly, we're not just talking about the Gwent levels, but the whole landmass of Wales. What we're looking to do is see if we can develop a sustainable management model that allows all partners to come together. The Gwent levels partnership is supported by the Welsh Government, but it's also supported by the RSPB, the Gwent Wildlife Trust, NRW, and a number of other partners. What we're looking to see is how we can get that sustainable model to work in a number of different areas and types of landscape in Wales. Clearly, the Welsh Government cannot fund all of this. If that's what we're going to try and do, we'll be miles off our target. This is about how we can facilitate the best model to come together of citizen science and local volunteers and all of the NGOs that come together, alongside the charities and third sector organisations in that sustainable model. It crucially isn't pivotal on one enthusiastic individual being the pivot point; we're all familiar across the Chamber with places where that happens. So, that's why we're focusing on it - because it's a bit more advanced, it's got a number of people very interested in it. Part of what the Living Levels partnership is doing is looking at the models of data collection - how do you do some kind of baseline, what does good conservation status really look like, how can we spread that out. I'm also very interested - and I'm using the biodiversity deep dive expertise to do this - in what kind of protection should areas like the Gwent levels have. It's not a national park, it's not currently designated, but it has got a lot of sites of special scientific interest. I say this a lot, and I make no apology for repeating it: if you stop Mr and Mrs Jones on the street somewhere in Wales and you say, 'What level of protection does a piece of land of special scientific interest have?', they're unlikely to think that you could put a car park on it. But, at the moment, you could, really, in some circumstances, do that. So, one of the big things we're also doing is looking at the strategic planning guidance for these areas to actually firm up on the protections - what does this mean. My own personal view, and I stress it's not the Government's view, is that that hurdle should be very high indeed. You can't say 'never, never, never', because you don't know what will happen, but you can say 'almost never, never, never', depending on a really extreme circumstance where that is, so that we can secure these areas in order to halt the decline that we see at the moment, and then, of course, reverse it and then spread out. There's a big issue as well about the buffer zones around the edge, and so on. So, the Living Levels partnership is just a model that we're looking at to see if we can spread that out.
Welsh: Diolch, Delyth. Rwyf innau'n rhannu'ch brwdfrydedd drosto. Nid wyf i wedi bod yn ddigon ffodus i weld un o'r gwenyn eto, ond yr wyf i wedi rhoi cynnig arni ambell waith. Yn sicr, rwyf i wedi gweld lluniau a fideos, ond nid yn bersonol eto, felly rwy'n edrych ymlaen at hynny. Y rheswm dros gyflwyno hyn heddiw yw oherwydd mai'r hyn yr ydym ni'n ceisio ei ystyried yw os gallwn ni ddatblygu cyfrwng rheoli cynaliadwy hirdymor ar gyfer ardaloedd fel gwastadeddau Gwent. Yn amlwg, nid sôn am wastadeddau Gwent yn unig yr ydym ni, ond holl dir Cymru. Yr hyn yr ydym ni eisiau'i wneud yw gweld a allwn ni ddatblygu model rheoli cynaliadwy sy'n caniatáu i bob partner ddod at ei gilydd. Mae partneriaeth lefelau Gwent yn cael ei chefnogi gan Lywodraeth Cymru, ond mae hefyd yn cael ei chefnogi gan yr RSPB, Ymddiriedolaeth Bywyd Gwyllt Gwent, CNC, a nifer o bartneriaid eraill. Yr hyn yr ydym ni'n ei ystyried yw sut y gallwn ni gael y model cynaliadwy hwnnw i weithio mewn nifer o wahanol ardaloedd a mathau o dirwedd yng Nghymru. Yn amlwg, ni all Llywodraeth Cymru ariannu hyn i gyd. Os dyna'r hyn yr ydym ni'n mynd i geisio'i wneud, byddwn ni filltiroedd oddi ar ein targed. Mae hyn yn ymwneud â sut y gallwn ni hwyluso'r model gorau i ddod ynghyd o wyddoniaeth dinasyddion a gwirfoddolwyr lleol a'r holl gyrff anllywodraethol sy'n dod at ei gilydd, ochr yn ochr â'r elusennau a sefydliadau'r trydydd sector yn y model cynaliadwy hwnnw. Yn hollbwysig, nid yw'n ddibynnol ar un unigolyn brwdfrydig yn bwynt pifodol; rydym ni i gyd yn gyfarwydd, ar draws y Siambr, â lleoedd lle mae hynny'n digwydd. Felly, dyna pam yr ydym ni'n canolbwyntio arno - oherwydd mae ychydig yn fwy datblygedig, mae gan nifer o bobl ddiddordeb mawr ynddo. Rhan o'r hyn y mae'r bartneriaeth Lefelau Byw yn ei wneud yw ystyried y modelau casglu data - sut yr ydych chi'n gwneud rhyw fath o linell sylfaen, sut y mae statws cadwraeth da yn edrych mewn gwirionedd, sut y gallwn ni ledaenu hynny. Mae gennyf i ddiddordeb mawr hefyd - ac yr wyf i'n defnyddio'r arbenigedd o astudiaeth ddofn o fioamrywiaeth i wneud hyn - ym mha fath o amddiffyniad y dylai ardaloedd fel gwastadeddau Gwent ei gael. Nid yw'n barc cenedlaethol, nid yw wedi'i ddynodi ar hyn o bryd, ond mae ganddo lawer o safleoedd o ddiddordeb gwyddonol arbennig. Rwy'n dweud hyn lawer, ac nid wyf i'n ymddiheuro am ei ailadrodd: os byddwch chi'n mynd at Mr a Mrs Jones ar y stryd rywle yng Nghymru a'ch bod chi'n dweud, 'Pa lefel o ddiogelwch sydd gan ddarn o dir o ddiddordeb gwyddonol arbennig?', maen nhw'n annhebygol o feddwl y gallech chi roi maes parcio arno. Ond, ar hyn o bryd, gallech chi, mewn gwirionedd, o dan rai amgylchiadau, wneud hynny. Felly, un o'r pethau mawr yr ydym ni'n ei wneud hefyd yw edrych ar y canllawiau cynllunio strategol ar gyfer yr ardaloedd hyn i gyd-fynd â'r amddiffyniadau - beth mae hyn yn ei olygu. Fy marn bersonol i, ac rwy'n pwysleisio nad barn y Llywodraeth ydyw, yw y dylai'r rhwystr hwnnw fod yn uchel iawn yn wir. Ni allwch chi ddweud 'byth, byth, byth', oherwydd nid ydych chi'n gwybod beth fydd yn digwydd, ond gallwch chi ddweud 'bron byth, byth, byth', yn dibynnu ar amgylchiadau eithafol iawn lle y maen nhw, fel y gallwn ni sicrhau'r ardaloedd hyn er mwyn atal y dirywiad y gwelwn ni ar hyn o bryd, ac yna, wrth gwrs, ei wrthdroi ac yna ei ledaenu. Mae problem fawr hefyd ynglŷn â'r lleiniau clustogi o amgylch yr ymyl, ac ati. Felly, dim ond model yr ydym ni'n ei ystyried i weld a allwn ni ledaenu hynny yw'r bartneriaeth Lefelau Byw.